stanford-oval/wikipedia huggingface dataset:
פיירי טייל
עולם הרוחות השמיימיות > מכשפים שמימיים

אנה הארטפיליה - המכשפת השמיימית הכי חזקה שנולדה אי פעם וגם האם הקדמונית של לוסי. הייתה בעלת 12 מפתחות זודיאק, פתחה את שער אקליפס והשתתפה בתוכניתו של זרף לשגר לוחמים שבעתיד יוכלו להביס את אקנולוגיה. סרגה לנאטסו את הצעיף שקיבל בירושה מאיגניל. מסתבר כי אנה הייתה קשורה לכל קוטלי הדרקונים (למעט לאקסוס וקוברה) ולימדה אותם לקרוא. מנסה לעזור לוונדי, ארזה, ג'לאל ולבלו פגסוס לברוח מאקונולוגיה. עזרה בהבסת אקנולוגיה.
ליילה הארטפיליה - אמה של לוסי ובעלת שלושה מפתחות זודיאק: אקוואריוס, קאפריקורן וקנסר אשר עברו בירושה ללוסי מספר שנים לאחר שמתה (לא כולם יחדיו).
לוסי הארטפיליה - נכון לשנת X792, המכשפת השמיימית הכי חזקה של הדור. צאצאית של המכשפת השמיימית הכי חזקה בכל הזמנים, אנה. בעלת 10 מפתחות זודיאק ובעלת 6 מפתחות כסף. מסוגלת להשתנות לתלבושות המעניקות כוח זהה לשל הרוחות שלה, וכך היא מכפה על החולשה הכי חזקה שהייתה לה - הסתמכות מלאה על הרוחות שלה. בנוסף לכך, היא מסוגלת לזמן 3 רוחות בו זמנית, אפשרות לשגר את הרוחות שלה בחזרה לעולם הרוחות בכוח, להשתמש בקסם האולטימטיבי של המכשפים השמימיים-"אוראנו מטריה" וגם לזמן את מלך הרוחות השמיימיות. (בהקרבה של מפתח זודיאק)
סוראנו אגריה (אנג'ל) - אחות של יוקינו, יוקינו וסוראנו נפרדו בילדותן כאשר סוראנו נלקחה למגדל גן העדן. מכשפת שמיימית לשעבר, הייתה בעלת 3 מפתחות זודיאק ובעלת מפתח כסף אחד. מסוגלת לזמן 2 רוחות שמיימיות באותו הזמן. כאשר נכנסה לכלא וההסכם שלה עם הרוחות השמיימיות שלה בוטל, כתוצאה מכך שלושת מפתחי הזודיאק שלה הועברו ללוסי כאשר לוסי ניצחה אותה בקרב. לאחר שברחה מהכלא למדה את קסם המלאכים.(בתמורה לזימון מלאך תוחלת חייה מתקצרת בהתאם) בארק טרטארוס, הצטרפה לקרים סורשייר במטרה לכפות על חטאיה. עזרה בהבסת אקנולוגיה
יוקינו אגריה - מכשפת שמיימית בעלת 2 מפתחות זודיאק ו-2 מפתחות כסף. מסוגלת לפתוח 2 שערים באותו הזמן. בעלת גם מפתח הנחש, שהופיע במשחקי הכשפות הגדולים. שנלחמה נגד קאגורה, יש שמועות שהמפתח הזה מתעלה על כל 12 מפתחות הזודיאק. בארק אלוורז פגשה את אחותה הגדולה - סוראנו. סוראנו סירבה להכיר ביוקינו בתור אחותה, בטענה שעד שהיא לא תכפר על כל חטאיה היא לא תסכים שלאחותה הקטנה תהיה אחות גדולה כל כך נוראית. עזרה בהבסת אקנולוגיה.
קארן ליליקה - הייתה מכשפת שמיימית בעלת 2 מפתחות זודיאק, התייחסה לאריאס (אחת מ-12 מפתחות הזודיאק) בזלזול וכתוצאה מכך לוקי (גם אחד מ-12 המפתחות) יצא נגדה במרד, נשאר בעולם בני האדם 3 שנים עד שעמד להיעלם ולוסי הצילה אותו. קארן מתה מתוצאה מכך שהיא לקחה משימה כאשר לא הייתה באפשרותה לזמן 2 רוחות שמיימיות באותו הזמן, כאשר לאו היה בעולם בני האדם. קארן ניסתה לזמן 2 רוחות שמיימיות באותו הזמן, כוח הקסם שלה לא עמד בזה וכתוצאה מכך סוראנו הרגה אותה ולקחה את המפתח של אריאס. כתוצאה מכך לאו גורש מעולם הרוחות השמיימיות, מכיוון שהוא הואשם בזה שקארן מתה. עמד להיעלם עד שלוסי שכנעה את מלך הרוחות השמיימיות לשנות את גזר דינו. ובכך לאו הפך לאחד מהמפתחות של לוסי.
וויל ניוויל - היה סופר ומכשף שמיימי הוריש את קסם השמיימיות להרבה אנשים אחת מהם היא קטיה.
קטיה - יכולה לזמן שתי רוחות שמיימיות באותו הזמן, בעלת ניקולאס וכאלום, שתי הרוחות האלה הן רוחות כסף. איבדה את כוחות הקסם שלה לאחר ההתקפה של ששת השדים החדשים על כל התלמידים של וויל ניוויל.
עולם הרוחות השמיימיות > רוחות שמיימיות

מלך הרוחות השמיימיות - כפי ששמו אומר לנו, הרוח השמיימית הכי חזקה בעולם הרוחות. מסוגל לחסל את האויב במכה אחת בין אם הוא מפלצת, שד או בן אנוש. בגלל כוחו הרב, אין לו מפתח מוחשי. וכדי לזמן אותו דרוש הקרבה של מפתח זודיאק. כאשר לוסי הקריבה את אקוואריוס (הדלי) כדי לזמן אותו הוא השמיד את המפקדה של טרטארוס, שחרר את כל חברי פיירי טייל מהמלכודת ונלחם שווה בשווה במלך העולם התחתון. לא ידוע מהו כוחו האמיתי מאחר כשלוסי זימנה אותו במצב של אפיסת כוחות, מה שהשפיע על כוחו של מלך הרוחות השמיימיות.
אופיוכס (ההיפנוט)- הוא בבעלות יוקינו, הוא נחש בגודל של בערך 50 מטרים והוא החזק ביותר מכל הרוחות השמיימיות שאפילו מסוגל להביס את כולם ביחד.
עולם הרוחות השמיימיות > רוחות שמיימיות - צורת האקליפס

| רוחות האקליפס> שם הרוח | רוחות האקליפס> תיאור הרוח |
| --- | --- |
טאורוס (השור): ידוע באופן המנומס שלו ובכוח הפיזי הרב שלו, אלפמן ניצח אותו רק מפני שהתיז עליו זיעה.
אריאס (הטלה): היא נהגת מרוצים, היא יכולה לירות את הקרניים שלה, שהן יתפוצצו ויש לה אופי אכזרי למדי.
ג'מיני (התאומים): הם מסוגלים להפוך את כל היצורים החיים לאיזו חיה שהם רוצים, נוהגים להגיד פירי, פירי ואז הם אומרים ביחד פיקירי.
קאנסר (הסרטן): אוהב ממש ריקודים ומסוגל לחתוך כל דבר.
לאו (האריה): משתמש ברגולוס אפל ששואב כוח קסם והאופי שלו השתנה כך שהוא שונא נשים.
וירגו (הבתולה): אוהבת לתת עונשים, בעלת שוט נהר הכוכבים והיא מסוגלת לעשות שפשוט יהיו חורים ברצפה בלי אפילו לחפור אותם.
לייברה (המאזניים): בעלת איזון אין סופי ואופי מאוד משונה כי היא מדברת על כך שהכל בחיים צריך איזון.
סקורפיו (העקרב): שחקן יו גי הו מקצועי ובעל מוח ממש יצירתי.
סאג'יטאריוס (הקשת): בעל אופי הוגן, גוף של קנטאור, מהירות בלתי נתפסת ומומחיות אדירה בכל כלי הנשק.
קאפריקורן (הגדי): אוהב מאוד חידונים, חכם מאוד וכמעט ניצח את לוי במשחק מוחות.
אקוואריוס (הדלי): ילדותית, חזקה, מסוגלת לירות זרמי מים חזקים והיא חברה טובה מאוד של וונדי.
פיסקס (הדגים): הם התגברו על חולשתם למים והתחזקו ממש בכוח הפיזי שלהם (בעיקר האמא והבן יורה זרמי מים מהידיים).
אופיוכוס (הנחש): מסוגלת לשרוק במשרוקית מיוחדת וכך לשלוט על כל מה שהיא רואה, לירות כדורי הרס גדולים, מסוגלת להביס את כל 12 מפתחות הזודיאק ביחד, בשביל מלך הרוחות השמיימיות היא תקריב את עצמה בשמחה, האופיוכס הזאת היא צורת אקליפס של אופיוכס ולכן אין לה בעלים.
עולם הרוחות השמיימיות > רוחות שמיימיות - מפתחות כסף

פולאריס (הדובה) - כמו שממה אומר, צורתה היא דובה ורודה וגדולה. מותאמת לקרבות ובעלת כוח פיזי רב בגלל משקל גופה הכבד. אחת מתוך 2 מפתחות הכסף של יוקינו.
דנב (הברבור) - רוח שמיימית בעלת מראה של בן אדם עם שיער שחור וכנפיים שחורות. מפתח הכסף הכי חזק שיש ליוקינו. אפילו בשל אישיותו הדיכאונית, ניתן לסמוך על כוחו. אחד מתוך 2 מפתחות הכסף של יוקינו.
הורולוגיום (השעון) - רוח שמיימית בעל מראה של שעון מטולטלת. מסוגל לאכסן בן אדם בתוכו ומשמש בתור רוח הגנתית. הציל את לוסי וחבריה עשרות פעמים בשל היכולת שלו לזהות תנודות ברצף הזמן שיכולות להביא את לוסי וחבריה לסכנת מוות. אחד מתוך 5 מפתחות הכסף של לוסי.
פלו (ניקולאס) - רוח שמיימית בצורת איש שלג קטנטן וחמוד, יש כאלה שיגידו שהוא סוג של כלב. רוח חלשה שאינה דורשת הרבה כוח קסם כדי לזמנה אך חביבה ביותר, משום כך היא משמשת לחיית מחמד. קיימים הרבה סוגי פלו לכן לוסי נתנה לרוח שלה שם - ניקולס. ניקולס הופיע גם בסדרה הקודמת שיצר מאשימה, רייב מאסטר. אחד מתוך 5 רוחות הכסף של לוסי.
קרוקס (הצלב) - רוח שמיימית בעלת גוף של אדם נמוך וצורת פנים של צלב, בעלת ידע נרחב על עולם הרוחות. משמש בדרך כלל לסוג של "ויקיפדיה" של עולם הרוחות. אחד מתוך 5 מפתחות הכסף של לוסי.
לירה (הנבל) - רוח שמיימית בעלת מראה של בת אדם המחזיקה נבל, לירה היא נגנית מעולה לכן היא משמשת לבידור. אינה רוח שמיימית שמיועדת לקרב לכן לוסי כמעט ולא מזמנת אותה. אחת מתוך 5 מפתחות הכסף של לוסי.
קאלום (הפיסול) - רוח הכסף של קטיה ושל סוראנו מסוגל לירות לייזר לעוף ואפילו להשתנות לדמוי חרב ואז לא יכול לזוז אבל חזק כמו חרב מקרוב.
פיקסיס (המצפן) - אחד מתוך 5 רוחות הכסף של לוסי. מסוגל להראות איפה המזרח המערב הצפון והדרום, נוהג להגיד "פרו" כי הוא לא יודע איך לדבר. נראה כמו ציפור בגובה מטר בערך עם מצפן גדול על ראשו. נעלב בקלות אבל סולח בקלות. מצליח לתפקד כמו מצפן גם שמצפן רגיל לא מצליח לתפקד לדוגמה: בפעם הראשונה שהראו אותו במבוך השמיים בפרק 156 ששם אפילו מצפן לא הצליח לתפקד כי המקום היה מושפע מכוח קסם שמשנה את כיוונו אז מצפן רגיל לא פעל כי המקום שינה כיוון יותר מדי אז הוא לא הצליח לזהות את הכיוון האמיתי לעומת זאת פיקסיס כן הצליח כי היכולות שלו טובות משל מצפן רגיל.
דרקונים

איגניל "מלך דרקוני האש" - גידל את נאטסו ולימד אותו את קסם קטילת דרקוני האש. בשנת X777 נעלם לכאורה, אך כמו כל הדרקונים, נכנס לגופו של נאטסו על מנת לעכב את תהליך ההפיכה של קוטלי הדרקונים לדרקונים. בסוף ארק טרטארוס, נרצח על ידי אקנולוגיה, בקרב שלהם בשמי מגנוליה וגם קרע את ידו, העביר לנאטסו את כל כוחותיו האחרונים, מה שנותן לנאסטו להשתמש במצב שנקרא "מלך דרקוני האש" (אפשר להשתמש בכוח הזה פעם אחת בלבד, אך עדיין אפשר להשתמש במצב הזה בשימוש הכוח של המשתמש). חבר של זרף.
גראנדין "דרקונית השמיים" - גידלה את וונדי ולימדה אותה את קסם קטילת דרקוני הרוח, בשנת X777 נכנסה לגופה של וונדי מבלי ידיעתה, על מנת לעכב את תהליך הפיכת קוטלי הדרקונים לדרקונים.
מטאליקאנה "דרקון הברזל" - גידל את גאג'יל ולימד אותו את קסם קטילת דרקוני הברזל, בשנת X777 נכנס לגופו של גאג'יל מבלי ידיעתו, על מנת לעכב את תהליך הפיכת קוטלי הדרקונים לדרקונים.
וואיסולוגיה "הדרקון הלבן" - גידל את סטינג ולימד אותו את קסם קטילת דרקוני האור, בשנת X777 נכנס לגופו של סטינג מבלי ידיעתו, על מנת לעכב את תהליך הפיכת קוטלי הדרקונים לדרקונים.
סקיאדורם "דרקון הצל" - גידל את רוג ולימד אותו את קסם קטילת דרקוני הצל, בשנת X777 נכנס לגופו של רוג מבלי ידיעתו, על מנת לעכב את תהליך הפיכת קוטלי הדרקונים לדרקונים.
זירקוניס "דרקון הירקן" - יצא משער אקליפס בשנת 791 בארק משחקי הכשפות הגדולים, עשה די "צרות" בכך שגרם לכל מי שתקף אותו להיות ערום, לגמרי. נלחם בוונדי ונעלם כאשר נאטסו הביס את רוג מהעתיד.
אטלס פליים "דרקון אש הגיהנום" - יצא משער האקליפס בשנת 791 לאחר האירועים במשחקי הכשפות הגדולים. לאחר מכן התברר שב-400 שנות שעברו, הוא הקים את כפר השמש של הענקים והיה האל שלהם, שם הם קראו לו "הלהבה הנצחית". העניק לפלייר את השיער המיוחד שלה. נאטסו מחשיב אותו כדודו.
בלסריון "דרקון החכמה" -
מרקופוביה "אל דרקוני המים" - אחד מחמשת אלי הדרקונים. הגיע ליבשת גילטנה יחד עם שאר אלי הדרקונים במהלך הטבח של אקנולוגיה בפסטיבל מלך הדרקונים. הוא מנהיג את העיר אלמינה ודואג לתושביה. יש לו עוזרת בשם קרמל ששינתה את יחסו כלפי בני אדם.
איגניה "אל דרקוני האש" - אחד מחמשת אלי הדרקונים. הגיע ליבשת גילטנה יחד עם שאר אלי הדרקונים במהלך הטבח של אקנולוגיה בפסטיבל מלך הדרקונים. הבן הביולגי של איגניל ובכך גם האח החורג של נאטסו. רצה להביס את אקנולוגיה, אך מכיוון שנאטסו הביס אותו, רוצה כעת להילחם בנאטסו.
אלדורון "אל דרקוני העץ" -הדרקון העצום ביותר מחמת אלי הדרקון, ישנן חמש ערים על כפות רגליו,הוא יכול להשתמש בכוח הטבע לקריאת מחשבות של בני אדם
סלנה "אלת דרקוני הירח" -אכזרית וסדיסטית,אך עם זאת היא יפהפייה אמו של קורנוגי, שולטת בכוחות הכוכבים,היא טיפוס פלרטטני,ואוהבת להתלבש בקימונו סקסי ולשתות סאקה, היא חלק מקבוצה של נשים עוצמתיות ביותר.
ויארנס "אל דרקוני הזהב" -המאסטר של גילדה גולד אוול
דוגראמאג "אל דרקוני האדמה" -יצר מבוך גדול
קורנוגי "דרקון החרב הקדושה" -בנה של סלנה שנהרג.
אלקסיון "מלך דרקוני החשמל" -
דרקונים > בני אדם שהפכו לדרקונים

אקנולוגיה "מלך הדרקונים" - נקרא גם הדרקון השחור של האפוקליפסה. 400 שנה לפני עלילת הסדרה, הוא היה קוטל דרקונים רב עוצמה. מסיבה מסוימת, זרף האיץ את תהליך הפיכתו לדרקון, והפך אותו לדרקון החזק ביותר, וככה הוא הפך למלך הדרקונים. אקנולוגיה יכול תמיד לחזור לצורתו האנושית, או להפוך לדרקון גדול ושחור. בסוף ארק טרטארוס הוא הרג את איגניל, שיצא מנאטסו על מנת להילחם באקנולוגיה, אבל כשהוא הרג את איגניל, הוא איבד גם את אחת מידיו, אך הצמיח אותה עד הפעם הבאה שנראה אף על פי שבאנימה רואים שעדיין חסרה לו יד אחת. בעבר משפחתו נהרגה על ידי דרקונים והרסו את הכפר בו הוא גר, כתוצאה מכך למד קסם קטילת דרקונים (הקסם של אקנולוגיה אינו ספציפי משום כך הקסם שלו הופך אותו לחסין לקסמים אחרים) החליט להרוג את כל הדרקונים כתוצאה מכך שהם התעללו בסוניה כשהייתה קטנה והוא חשב שהיא מתה. הובס על ידי שבעת קוטלי הדרקונים והגילדות החוקיות + קרים סורשייר
איירין בלסריון "ייאוש הארגמן" - ראו מתחת לכותרת אימפריית אלווארז
אלפסריה "דרקון החוק" - ראו מתחת לכותרת חברי גילדת מאגיה דראגון
ארקים, OVAs וספין אופים > OVAs

| # | שם באנגלית | תאריך פרסום |
| --- | --- | --- |
| 1 | Welcome to Fairy Hills!! (ברוכים הבאים לגבעות הפיות) | 15 באפריל 2011 |
| 2 | Fairy Academy - Yankee-kun and Yankee-chan! (אקדמיית הפיות-יאנקי קון ויאנקי צ'אן) | 17 ביוני 2011 |
| 3 | Memory Days (ימי זיכרון) | 17 בפברואר 2012 |
| 4 | Fairies' Training Camp (מחנה האימונים של הפיות) | 16 בנובמבר 2012 |
| 5 | The Exciting Ryuzetsu Land (ארץ ריוזטסו המלהיבה) | 17 ביוני 2013 |
| 6 | Fairy Tail x Rave (פיירי טייל x רייב) | 16 באוגוסט 2013 |
| 7 | Fairy Penalty Game (משחקי העונש של הפיות) | 17 במאי 2016 |
| 8 | Natsu vs. Mavis (נאטסו נגד מייביס) | 17 בנובמבר 2016 |
| 9 | Fairies' Christmas (חג המולד של הפיות) | 16 בדצמבר 2016 |
ארקים, OVAs וספין אופים > ספין אופים

| שם | מספר פרקים | עלילה בקצרה |
| --- | --- | --- |
| Fairy Tail Zero | 13 | המנגה מספרת את סיפור הקמתה של גילדת פיירי טייל על ידי מאיוויס ושלושת ציידי האוצרות פרהיטו, וורד ויורי. |
| Tale of Fairy Tail: Ice Trail | 13 | המנגה מספרת את סיפורו של גריי פולבאסטר לאחר שאיבד את מורתו אול, בדרכו להצטרף לגילדת פיירי טייל. |
| Fairy Tail: Blue Mistral | 15 | המנגה מספרת על מסעה של וונדי מארבל בעמק הדרקונים. |
| Fairy Girls | 13 | המנגה מספרת על הרפתקאותיהן של בנות גילדת פיירי טייל. |
| Fairy Tail Side Story: The Twin Dragons of Sabertooth | 15 | המנגה עוקבת אחרי רוג וסטינג מגילדת סייברטות' |
| Fairy Tail Gaiden: Rhodonite | 18 | המנגה עוקבת אחרי גאג'יל. |
מלהולנד דרייב

| --- | --- |

כרזת הסרט בעברית
 בימוי:  דייוויד לינץ' 
 הופק בידי:  פייר אדלמן אלאיין סארדה מארי סוויני
 תסריט:  דייוויד לינץ' 
 עריכה:  מארי סוויני 
 שחקנים ראשיים:  נעמי ווטס לורה הרינג ג'סטין ת'רו אן מילר דן הדייה רוברט פורסטר מליסה ג'ורג'
 מוזיקה:  אנג'לו בדלמנטי 
 צילום:  פיטר דמינג 
 מדינה:  ארצות הברית 
 חברת הפקה:  StudioCanal, Canal+ 
 חברה מפיצה:  יוניברסל סטודיו קאנאל
 שיטת הפצה:  וידאו על פי דרישה 
 הקרנת בכורה:  2001
 משך הקרנה:  147 דק' 
 שפת הסרט:  אנגלית 
 סוגה:  נאו-נואר, סרט דרמה, סרט בלשי, סרט להט"בי 
 מקום התרחשות:  לוס אנג'לס, Mulholland Drive 
 תקציב:  15 מיליון דולר
 הכנסות:  20,112,339 דולרים
 הכנסות באתר מוג'ו:   mulhollanddrive
 פרסים:  פרס סזאר לסרט הזר  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
מלהולנד דרייב (באנגלית: Mulholland Drive) הוא מותחן פסיכולוגי אפל משנת 2001 שכתב וביים דייוויד לינץ'.
לינץ' זכה בפרס הבמאי הטוב ביותר בפסטיבל קאן, והיה מועמד לפרס הבמאי הטוב ביותר בטקס פרס האוסקר על הסרט. הסרט נבחר לסרט הגדול ביותר במאה ה-21 על ידי 177 מבקרי קולנוע מרחבי העולם, ברשימה שנערכה על ידי ה-BBC.
בעקבות הסרט פרצו השחקניות נעמי ווטס ולורה הרינג לתודעה הציבורית, וזהו סרטה האחרון של השחקנית ההוליוודית הוותיקה אן מילר. הסרט נחשב אחד מסרטיו הטובים ביותר של דייוויד לינץ', ביחד עם "ראש מחק" (1976), ו"קטיפה כחולה" (1986)
הסרט, ברובו, צולם כ"פיילוט" לסדרת טלוויזיה, אך הוא נדחה. אחרי הדחייה צולמו עוד סצנות מעטות שצורפו ל"פיילוט", ובכך ניתן לו סוף.
עלילת הסרט, המשולבת עם אלמנטים סוריאליסטיים, מספרת על שחקנית מתחילה בשם בטי אלמס (נעמי ווטס), שעברה ללוס אנג'לס, ובביתה מכירה אלמונית (לורה אלנה הרינג), אשר לאחר תאונת דרכים ברחוב הנושא את שם הסרט, מאבדת את זיכרונה ושוכחת את שמה. ביחד הן מנהלות מעקב אחר זהותה של האלמונית.
קבלת הסרט

חברת יוניברסל הפיצה את הסרט ב-12 באוקטובר 2001 והוא גרף למעלה מחצי מיליון דולר בסוף השבוע הראשון להקרנתו. עד היום הסרט גרף למעלה מ-20 מיליון דולר בסך הכל, כאשר למעלה משבעה מיליון מתוכם נאספו בארצות הברית לבדה. הסרט לא נחשב להצלחה כלכלית גדולה במיוחד ורשם רווח נמוך יחסית.
הסרט נחשב בעיני רבים כאחת מיצירותיו הבולטות של דייוויד לינץ' וכן אחד הסרטים החשובים של המאה ה-21. הוא מדורג במקום ה-28 ברשימת 250 הסרטים הטובים ביותר של המגזין היוקרתי "סייט אנד סאונד", ולסרט החמישי הטוב ביותר מאז 1968 על ידי אותו מגזין. הסרט הוגדר כסרט הטוב ביותר של העשור הראשון של המאה על ידי המגזין מחברות הקולנוע, טיים אאוט ניו יורק, התאחדות המבקרים של לוס אנג'לס ועוד. בשנת 2016 בחרו בו 62 מבקרי הקולנוע המובילים בעולם, במסגרת משאל שערך ה-BBC, לסרט הטוב ביותר של המאה ה-21 עד אז.
עם זאת, הוא לא חף מביקורות שליליות. מספר מבקרים כגון מבקרי מגזין וראייטי וה-The New York Observer ועוד, העלו בו דופי וחלקם אף קטלו אותו. עם זאת, יש לציין כי הביקורות ברובן חיוביות.
הערות שוליים

↑  הבמאי האגדי דייויד לינץ' הלך לעולמו בגיל 78, באתר ynet, 16 בינואר 2025
↑  איתמר זהר, הסרט הטוב ביותר במאה ה-21: "מלהולנד דרייב", באתר הארץ, 23 באוגוסט 2016
↑  Sterritt, David (October 12, 2001). "Lynch's twisty map to 'Mulholland Drive'". The Christian Science Monitor. p. 15.
↑  Lewis, Robin (January 17, 2007). "Nice Film If You Can Get It: Understanding Mulholland Drive". The Guardian. Retrieved 17 August 2012.
↑  The Greatest Films of All Time, British Film Institute
↑  The 21st Century's 100 Greatest Films
| --- | --- |
בקרת זהויות :  BnF: cb144319509 (data)  CANTIC: a12109782  MusicBrainz release group: 32530b76-bb42-3b3f-80e7-35f1c5de6f0a  SUDOC: 082584354  VIAF: 316754333   WorldCat (עם VIAF): 316754333
גראפה

| --- | --- |

 אחוז אלכוהול:  40-60
 מוצא:  איטליה 
 
גראפה או גַּפְתָּה (באיטלקית: Grappa) הוא משקה אלכוהולי המופק מגפת ענבים (שאריות הפירות שנותרות לאחר סחיטתם). בצרפת מוכר המשקה בשם Marc, בספרד Orujo, ביוון Tsikoudia ובגאורגיה Chacha.
מקור השם

הגרפּה יוצר במקור באזור בסאנו דל גראפה (Bassano del Grappa) בונטו שבצפון איטליה. מקור השם במילה הלטינית גראפולוס שפירושה "אשכול ענבים".
הפקת המשקה

טכניקת ייצור הגרפּה נפוצה ברוב ארצות ייצור היין המסורתיות. באופן מסורתי משקאות בסגנון גראפה מכילים בין 40 ל-60 אחוזי אלכוהול.
כיום, במקומות שונים בארצות יין של "העולם החדש" וגם בישראל מייצרים משקאות בסגנון גראפה, אך על פי תקנה בינלאומית (ECC regulation) שנכנסה לתוקף בשנת 1989, ניתן לקרוא לתזקיק גפת ענבים בשם "גראפה" אך ורק אם הוא יוצר באיטליה או בטיצ'ינו. בצפון איטליה קיימת עיר ששמה בסאנו דל גראפה, המשמשת אתר ייצור משמעותי של משקה הגראפה, באמצעות מזקקות מקומיות. יש הטוענים, לקשר חד משמעי בין שם המקום לשם המשקה.
מותגים מפורסמים

פיור די ויט - גראפה המיוצר על ידי זיקוק אדים של גפת הענבים. פירוש השם "פרח החיים". מגיע בבקבוק מכוסה בשק יוטה ובחוזק של 38% אלכוהול.
נונינו גראפה - משפחת נונינו מייצרת גראפה מאז 1897. למותג הדגל שלה קוראים UE בנפח 30% אלכוהול והוא מיוצר אך ורק מזן ענבים פיקוליט.
בארץ

יקב ניר עוז - ייצור מקומי וביתי של הגראפה הישראלית הראשונה.
הערות שוליים

↑  Grappa and Bassano del Grappa, www.grappa.com (באנגלית)
| משקאות חריפים |
| --- | --- | --- |
| כוהל | אתנול • ההיסטוריה של האלכוהול • השפעות בריאותיות של צריכת אלכוהול • פרסום אלכוהול • תרבות שתייה • נזקי האלכוהול • שכרות • חמרמורת • אלכוהוליזם • אפריטיף • דיז'סטיף |  |
| טעימת יין וטעימת בירה | אוצר יין • אוצר בירה |  |
| הפקה | בישול • זיקוק אלכוהול • הכנת יינות • אבקת אלכוהול |  |
| משקאות מותססים | בירה (סוגי בירה, מותגי ויצרני בירה) • יין (סוגי יין) • סיידר • סאקה • חואנגג'יו • אחרים: באסי • קומיס • תמד • פאלק • סאטי • גוקי ג'יו |  |
| קוקטיילים | אלכופופ •  קוקטיילים של בירה • סוגי קוקטיילים • משקאות בוערים • שוטים • קוקטיילי יין • יין מתובל |  |
| משקאות מזוקקים וליקרים (לפי מרכיב/מתבל) | משקאות מזוקקים וליקרים (לפי מרכיב/מתבל) |  |
| פירות | ענבים/אחר: ברנדי • קוניאק • פיסקו • שנאפס • ראקיו ♦ פומאס: גראפה • אורוג'ו • זיווניה • טסיקודיה • טסיפורו ♦ שזיף: סלו ג'ין • סליבוביץ' • צויקה ♦ דובדבן: שרי הרינג • קירשווסר • וישניווקה • וישניאק ♦ תפוח: אפלג'ק • קלבדוס ♦  קוקוס: ערק • מליבו ♦ לימון: ליקר לימון • לימונצ'לו ♦ משמש: אמרטו |  |
| דגנים | תפוח אדמה: וודקה • אקוואויט • ברנווין ♦ תירס: בורבון • ויסקי תירס • טנסי ויסקי ♦  דורה:  באיג'יו (קאוליאנג) ♦ אורז: באיג'ו אורז • סוג'ו • אוואמורי ♦ שעורה: ויסקי סקוטי • ויסקי אירי • ויסקי יפני  ♦ שיפון: ויסקי שיפון ♦ דגנים שונים: ג'ין • שוכו • וודקה • ויסקי • ויסקי קנדי |  |
| אניס | אבסינת • ערק • אוזו • ראקי • פאסטיס • סמבוקה • מאחיה • ריכרד |  |
| שונות | דבש: קרופניק • בארנייגר • דרמבוי • גלייבה • אייריש מיסט • תמד ♦ שמנת: אייריש קרים • שרידאנס ♦ ביצים: אדבוקט ♦ קנה סוכר/דבשה: רום • קשאסה • אגוארדיינטה • פאלרנאם • גוארמו • סקו הרריירנו ♦ אגבה: טקילה • מסקל  ♦  עשבים שונים: ביטרס • יגרמייסטר • שארטרז |  |

| --- | --- |
בקרת זהויות :  NLI: 987007538427905171  GND: 4354724-2  LCCN: sh85056498 
ערך זה הוא קצרמרבנושא משקאות. אתם מוזמנים לתרום לוויקיפדיה ו.
JSON

| --- | --- |
 
 סיומת קובץ:  ‎.json
 סוג MIME:  application/json
 אתר:  json.org
JSON (ראשי תיבות של JavaScript Object Notation) הוא תקן של פורמט קובץ ופורמט העברת מידע שמשתמש בטקסט קריא-לאדם כדי לאחסן ולהעביר מבני מידע המורכבים מזוגות של מפתח-ערך. JSON הוא פורמט נתונים נפוץ עם מגוון שימושים בהעברת מידע, כולל בין השאר העברת מידע בין שרת ללקוח.
פורמט JSON תואר לראשונה על ידי דאגלס קרוקפורד בשנות ה-2000 המוקדמות. הודעת ה-JSON הראשונה נשלחה באפריל 2001.
אף על פי שפורמט זה פותח בתחילה לשימוש ב-JavaScript ונעשה בו שימוש נרחב בשפה זו, JSON הוא מבנה נתונים לא תלוי שפה, ותמיכה בעיבוד ויצירה של נתונים בפורמט JSON מובנית במגוון שפות תכנות.
היסטוריה

אתר האינטרנט JSON.org הושק ב-2002.
בדצמבר 2005 Yahoo! החלה להציע את שירותי הרשת שלה גם בפורמט JSON. שנה לאחר מכן הציעה Google עדכוני JSON עבור פרוטוקול GData.
באוקטובר 2013, Ecma International פרסמו את המהדורה הראשונה של תקן ה-JSON: ECMA-404. באותה השנה, RFC 7159 אזכר את ECMA-404 כהפניה.
ב-2014, RFC 7159 הפך לנוסח התקן הרשמי לשימושי הרשת של JSON.
דוגמה

להלן דוגמה לייצוג של אובייקט המתאר אדם בפורמט JSON.
{
  "firstName": "יעקב",
  "lastName": "ישראלי",
  "address": {
    "streetAddress": "רחוב המשעול, 13",
    "city": "ירושלים",
    "state": "ישראל",
    "postalCode": 10021
   },
  "phoneNumbers": [
    "212 555-1234",
    "646 555-4567"
   ]
 }
תחביר > סוגי נתונים

סוגי המידע השונים בJSON הם:
מספר: מספר חיובי או שלילי שיכול להכיל נקודה עשרונית או כתיב מדעי (כך למשל המספר 0.000037 יכול להיכתב גם כ3.7E-5) אך אינו יכול להכיל דברים שאינם מספרים כמו NaN [אנ]. Javascript משתמשת בסטנדרט IEEE 754 במספר עשרוני בעל דיוק של 64 ביטים (float64) (ומאוחר יותר הוסיפה תמיכה בBigInt), אך שפות אחרות שמממשות את JSON יכולות לקודד מספרים אחרת.
מחרוזת: סדרה של אפס או יותר תווי יוניקוד. מחרוזות תחומות על ידי גרשיים (") ותומכות בלוכסן שמאלי (\) על מנת שהמחרוזת תוכל להכיל את התו גרשיים מבלי להסתיים.
ערך בוליאני: ערך זה יכול להיות אמת (true) או שקר (false)
מערך: רשימה ממויינת בעלת אפס או יותר ערכים, כך שכל ערך יכול להיות מכל אחד מסוגי המידע האחרים הנתמכים בפורמט JSON. כך למשל, הרשימה יכולה להכיל מספרים, מחרוזות, אובייקטים וכו'), . על מנת להגדיר מערך נשתמש בסוגריים מרובעים ([]) המקיפים את כל איברי המערך ונשתמש בפסיק (,) על מנת להפריד בין איבר לאיבר.
אובייקט: אוסף של שמות וערכים, בו השמות (הנקראים גם מפתחות) הם מחרוזות. אובייקטים מסומנים בעזרת סוגריים מסולסלים ({}), כאשר בין כל אחד מהזוגות של השמות והערכים מפריד פסיק (,), ובין המפתח והערך שמתאים לו יש נקודתיים (:).
ערך ריק (null)
מותר לשים מרווחים (Whitespace) בתוך קובץ JSON בין הסימנים המוסכמים (למשל בין ערך אחד במערך לערך הבא) ומי שקורא אותם יכול להתעלם מהם כל עוד הם אינם חלק ממחרוזת. ארבעה תווים נחשבים למרווח בהקשר זה: רווח, טאב, שורה חדשה וחזרה לתחילת השורה (CRLF).
גרסאות מוקדמות של JSON (כמו אלה שהוגדרו ב-RFC 4627) הגדירו ש-JSON תקין יכיל רק אובייקטים ומערכים, שיכולים להכיל את שאר סוגי המידע בתוכם. דרישה זו הוסרה בRFC 7158, שבו טקסט JSON הוגדר מחדש ככל טקסט שמכיל אחד מסוגי המידע שהוגדרו קודם.
המספרים ב-JSON אדישים לדרך שבה הם מיוצגים בשפות התכנות השונות. למרות שתכונה זו מאפשרת למספרים בעלי דיוק משתנה [אנ] להיות מיוצגים בJSON, היא יכולה להוביל לבעיות בזמן המרת המידע. למשל, אין הבדל בין מספרים שלמים למספרים בעלי נקודה עשרונית, ולכן מימושים שונים יכולים לייצג את 42, 42.0 ו4.2E+1 כאותו המספר, בעוד מימושים אחרים יתייחסו אליהם כאל מספרים שונים. הסטנדרט של JSON אינו מגדיר מה לעשות במקרים של גלישת מספר, underflow, איבוד דיוק, עיגול, או במקרה שיש 0- אבל הוא ממליץ לא לצפות לדיוק גבוה יותר משהוגדר ב-IEEE_754 float64 אם רוצים לקבל "המרה טובה" של המידע.
היכולת ליצור הערות בתוך המידע הושמטה בכוונה מ-JSON. ב-2012 דאגלאס קרוקפורד תיאר את ההחלטה כך: "החלטתי למחוק את ההערות מ-JSON מכיוון שראיתי שאנשים משתמשים בהם על מנת לשים הערות למנתח, מנהג שהיה יכול למנוע את יכולת המרת המידע".
JSON לעומת Javascript, אינו מאפשר פסיקים נגררים ("trailing commas"), פסיק שנכתב לאחר הערך האחרון במבנה המידע.
JSONP

JSONP (ראשי תיבות של JavaScript Object Notation with Padding) הוא שיטה להעברת מסמכי JSON בין אתרים בעלי כתובות אינטרנט שונות. כיוון שמנגנוני אבטחה בדפדפנים מגבילים העברת מסמכים בין אתרים (same-origin policy), מסמכי JSON כפי שהם אינם ניתנים להעברה. כדי לאפשר לאתרים אחרים לגשת לאובייקט JSON, המסמך יישמר בפורמט .jsonp, כאשר המידע במסמך נעטף בשם של פונקציית JavaScript הקיימת בדף האינטרנט שממנו טוענים את מסמך ה-JSONP, ובכך מהווה פרמטר של הפונקציה. בעת הטעינה, הפונקציה תופעל, ותוכל לגשת אל אובייקט ה-JSON דרך הפרמטרים שלה. להלן דוגמה למבנה מסמך JSONP:
fooBar({
 firstName: "יעקב",
 lastName: "ישראלי",
 address: {
 streetAddress: "רחוב המשעול, 13",
 city: "ירושלים",
 state: "ישראל",
 postalCode: 10021
 },
 phoneNumbers: [
 "212 555-1234",
 "646 555-4567"
 ]
});
בדוגמה שלמעלה, fooBar הוא שם הפונקציה שאליה מסמך ה-JSONP יקרא, והמידע המועבר זהה לאובייקט ה-JSON שהוצג בדוגמה הראשונה. דוגמה לפונקציה fooBar:
function fooBar(param) {
 alert("שם פרטי: " + param.firstName + ", " + "שם משפחה: " + param.lastName);
}
בדוגמה למעלה, בעת טעינת מסמך ה-JSONP, הפונקציה fooBar תציג הודעה עם הטקסט הבא: "שם פרטי: יעקב, שם משפחה: ישראלי".
שם הפונקציה במסמך ה-JSONP יכול להיות סטטי - כלומר, שם פונקציה קבוע שיש לשמור למסמך הספציפי, אך גם אפשרי ליצור שם דינמי לפונקציה, למשל, כאשר לכתובת ה-URL של מסמך ה-JSONP מוסיפים פרמטרים נוספים, בהתאם להוראות האתר שבו נמצא המסמך הרצוי.
יתרונות וחסרונות > יתרונות

**קריאות גבוהה**: מבנה פשוט המאפשר קריאה וכתיבה בקלות.
**יעילות**: צריכת משאבים נמוכה בניתוח ועיבוד.
**תמיכה רחבה**: נתמך כמעט בכל שפה וסביבת פיתוח.
יתרונות וחסרונות > חסרונות

**חוסר בתמיכה בהערות**: JSON אינו מאפשר הוספת הערות לתיעוד.
**מגבלות מספריות**: חוסר אחידות בין שפות בתמיכה במספרים מדויקים.
**רגישות לתחביר**: טעויות תחביריות, כגון פסיק נוסף, עלולות לגרום לשגיאות.